# Βίλχελμ Μπράσε

### Από τη Βικιπαίδεια, την ελεύθερη εγκυκλοπαίδεια

Ο Βίλχελμ Μπράσε (πολ. Wilhelm Brasse) (* 1917 ή 1918) έιναι πολωνός επιζών του Ολοκαυτόματως και ήταν επί τέσσερα χρόνια φωτογράφος του Στρατοπέδου συγκέντρωσης Άουσβιτς.

Ο Μπράσε, γιος αυστριακού και πολωνής, έμαθε το επάγγελμα του φωτογράφου στο Κατοβίτσε της Πολωνίας. Κατά τη διάρκεια της γερμανικής εισβολής στην Πολωνία το 1939 υπηρετούσε στον πολωνικό στρατό. Η προσπάθεια του το 1940 να διαφύγει στην ελεύθερη τότε ακόμη Γαλλία απέτυχε και συλλήφθηκε από τους γερμανούς εθνικοσοσιαλιστές, οι οποίοι το άφησαν στην επιλογή του να πολεμήσει για την Βέρμαχτ ή να κρατηθεί σε στρατόπεδο συγκέντρωσης. Αφού ο Μπράσε αποφάσισε να μην υπηρετήσει στην Βερμαχτ, μεταφέρθηκε στις 31 Αυγούστου 1940 στο Άουσβιτς (Άουσβιτς Ι), το οποίο τότε ήταν ακόμη στρατόπεδο για πολωνούς αιχμάλωτους.

## [Επεξεργασία] Στο Άουσβιτς

Μετά από δυο εβδομάδες καραντίνα ακολούθησαν μήνες της καταναγκαστικής εργασίας, μέχρι που αποφασίστηκε να χρησιμοποιηθεί ως φωτογράφος της υπηρεσίας αναγνώρισης. Η δουλειά του ήταν να φωτογραφεί του αφιχθέντες κρατούμενους για το αρχείο του στρατοπέδου. Συνολικά φωτογράφισε έτσι μεταξύ 40.000 και 50.000 κρατούμενους. Όταν το 1942 έφτασαν οι πρώτοι εβραίοι κρατούμενοι στο Άουσβιτς και γιατροί του στρατοπέδου, όπως ο Δρ Γιόζεφ Μένγκελε άρχισαν να πραγματοποιούν τα απάνθρωπα τους πειράματα με αυτούς, ο Μπράσε ήταν αναγκασμένος να φωτογραφεί τα φρικιαστικά αποτελέσματα.

Παρόλο που η SS επόπτευε τους συνεργάτες της υπηρεσίας αναγνώρισης αυστηρά (μεατξύ αυτών και ο Μπράσε), αυτοί κατάφεραν επανειλημμένως να βοηθήσουν στην διαφυγή κρατουμένων μέσω πλαστών εγγράφων. Επίσης‚ έστελναν πληροφορίες στην πολωνική αντίσταση στην Κρακοβία.

Λίγο πριν από την απελευθέρωση του Άουσβιτς το 1945 ο Μπράσε είχε την εντολή να κάψει τις φωτογραφίες που είχε βγάλει, ώστε να εξαφανιστούν οι αποδείξεις για τις μαζικές δολοφονίες των εθνικοσοσιαλιστών. Αφού έβαλε φωτιά τις φωτογραφίες και τα αρνητικά (που δεν καίγονταν εύκολα) και ο επόπτης εγκατέλειψε τον θάλαμο, έσωσε ότι μπόρεσε. Χάρη στην ενέργεια του αυτή διατηρήθηκαν μέχρι σήμερα φωτογραφίες που δείχνουν τα εγκλήματα του Άουσβιτς.

## [Επεξεργασία] Μετά τον πόλεμο

Ο Μπράσε προσπάθησε να εργαστεί ξανά ως φωτογράφος, πράγμα όμως που δεν κατάφερε. Τα όσα είχε ζήσει στο Άουσβιτς αποτέλεσαν σε τέτοιο βαθμό τραύμα για αυτόν που του ήταν αδύνατο να ξαναχρησιμοποιήσει κάμερα. Ζει σήμερα στο Zywiec, λίγα χιλιόμετρα μόνο μακριά από το Άουσβιτς. Πάσχει ακόμη από τις σωματικές συνέπειες της κατάχρησης, της οποίας υπέστη εκεί κατά την κράτησή του. Ο σκηνοθέτης Ίρεκ Ντομπροβόλσκι διαιώνισε την ιστορία του στο ντοκιμαντέρ Portrecista (Ο Φωτογράφος).

## [Επεξεργασία] Εξωτερικές συνδέσεις

- 'I will never forget these scenes' – άρθρο του Guardian (Αγγλικά)

Το περιεχόμενο του άρθρου βασίζεται σε αντίστοιχο άρθρο της Γερμανικής Βικιπαίδειας, διανεμόμενη κατά την GNU FDL. (ιστορικό/συντάκτες).

Ανακτήθηκε από "http://el.wikipedia.org../../../%CE%B2/%CE%AF/%CE%BB/%CE%92%CE%AF%CE%BB%CF%87%CE%B5%CE%BB%CE%BC_%CE%9C%CF%80%CF%81%CE%AC%CF%83%CE%B5_4d20.html"

Κατηγορίες: Πολωνοί | Πολωνοί Πρωταγωνιστές του Β' Παγκοσμίου Πολέμου | Ολοκαύτωμα | Γεννήσεις το 1917

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- Polski